CELEX: 62019TB0507
Language: hu
Date: 2020-03-25 00:00:00
Title: T-507/19. sz. ügy: A Törvényszék 2020. március 25-i végzése – Lucaccioni kontra Bizottság (Megsemmisítés iránti kereset – Közszolgálat – Előkészítő aktus – Kártérítési kereset – A megsemmisítés iránti keresethez szorosan kötődő kereset – A pert megelőző eljárás megsértése – Elfogadhatatlanság)

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/26
            
         
      A Törvényszék 2020. március 25-i végzése – Lucaccioni kontra Bizottság
      (T-507/19. sz. ügy) (1)
      
      (Megsemmisítés iránti kereset - Közszolgálat - Előkészítő aktus - Kártérítési kereset - A megsemmisítés iránti keresethez szorosan kötődő kereset - A pert megelőző eljárás megsértése - Elfogadhatatlanság)
      (2020/C 175/35)
      Az eljárás nyelve: olasz
      
         Felek
      
      
         Felperes: Arnaldo Lucaccioni (San Benedetto del Tronto, Olaszország) (képviselő: E. Bonanni ügyvéd)
      
         Alperes: Európai Bizottság (képviselők: T. Bohr és L. Vernier meghatalmazottak, segítőjük A. Dal Ferro ügyvéd)
      
         Az ügy tárgya
      
      Az EUMSZ 270. cikk alapján benyújtott kérelem egyrészt a Bizottság 2018. szeptember 13-i, a dr. A., a felperes foglalkozási megbetegedése súlyosbodásának elismerése iránti kérelme keretében a Bizottság által létrehozott orvosi bizottságba kinevezett orvos, kizárására vonatkozó kérelmet elutasító határozatának megsemmisítése iránt, másrészt a felperes által állítólagosan elszenvedett kár megtérítése iránt.
      
         A végzés rendelkező része
      
      
                  1)
               
               
                  A Törvényszék a keresetet, mint elfogadhatatlant, elutasítja.
               
            
                  2)
               
               
                  A Törvényszék Arnaldo Lucaccionit kötelezi a költségek viselésére.
               
            
         (1)  HL C 295., 2019. 9. 2.